钦定古今图书集成/理学汇编/学行典/第299卷 > 礼记 > 《聘义》
## 钦定古今图书集成/理学汇编/学行典/第299卷 > 礼记 > 《聘义》

“所贵于勇敢”者，贵其能以立义也。所贵于立义者，贵
其有行也。所贵于有行者，贵其行礼也。故所贵于勇
敢者，贵其敢行礼义也。故勇敢强有力者，天下无事
则用之于礼义，天下有事则用之于战胜。用之于战
胜则无敌，用之于礼义则顺治。外无敌，内顺治，此之
谓“盛德。”故圣王之贵勇敢强有力如此也。勇敢强有
力而不用之于礼义，战胜而用之于争斗，则谓之“乱
人。”